**MUUSIKA- JA FILMIKULTUURI ARENDAMISE, KOOLITUS- JA TEADUSPROGRAMMIDE FINANTSEERIMISE VÕI ANALOOGSETE EESMÄRKIDE TOETUSEKS AUTORIÕIGUSE SEADUSE § 27 LG 10 ALUSEL SAADUD TASU KASUTAMISE ARUANNE**

Täidetud ja digiallkirjastatud aruanne palume saata hiljemalt 2 kuu jooksul peale projekti lõppemist info@just.ee. Aruande esitamisel palume lähtuda vormist **IOT\_aruanne\_(*projekti nimi*).**

**ÜLDINFO**

|  |  |
| --- | --- |
| Projekti nimi | **MTÜ Filmi Esmasalvestuse Tootjate Ühing kodulehe funktsionaalsuse suurendamine läbi liikmetele mõeldud kasutajaliidese tehnilise teostamise.** |
| Organisatsiooni nimi | **MTÜ Filmi Esmasalvestuse Tootjate Ühing** |
| Avalduse alusel saadud summa | **19 125.00** |

**TAOTLEJA ANDMED**

|  |  |
| --- | --- |
| Esindaja ees- ja perekonnanimi | Piret Tibbo-HudginsMTÜ Eesti Filmitööstuse Klaster juhatuse liige |
| Kontakttelefon | 56467769 |
| E-posti aadress | piret.tibbo.hudgins@gmail.com |

**PROJEKT**

Projekti toimumise aeg

|  |
| --- |
| 16.01.2024 – 31.01.2025 |

Projekti toimumise lühikokkuvõte ja saavutatud tulemused

|  |
| --- |
| Filmi Esmasalvestuse Tootjate Ühingu (FETÜ) liikmete arv ei ole ülemäära suur, kuid liikmete toodetud filmide ja sarjade hulk on märkimisväärne, kattes erinevates vormides suurema enamuse Eesti filmileviturust. Kuna FETÜ on loodud peamiselt erakopeerimise õiguste esindamiseks ning tasude jaotamiseks, vajas organisatsioon tõhusat mehhanismi ehk kasutajaliidest, mille abil töödelda ja süstematiseerida filme puudutavat informatsiooni. Seni oli seda tehtud käsitööna. Kasutajaliides planeeriti ühendatuna Eesti Filmi Andmebaasi andmetega, mis omakorda on FETÜ liikmelisuse üks aluseid: eristus professionaalsete ja hobifilmiteoste vahel on reglementeeritud sissekande olemasoluga filmi andmebaasis. Sama andmebaasi kasutab ka riikliku filmirahastuse esindaja Eesti Filmi Instituut.Kasutajaliidese tegemine osutus aga praktikas palju vaevalisemaks ja aeganõudvamaks, kui esialgu eeldasime. Esimene takistus oli kogu Eesti Filmi Andmebaasi tehniline uuendamine. Uus koduleht pidi valmima juulis 2024, kuid avati detsembris 2024. Andmebaasi uuendamine toimus paralleelselt meie kasutajaliidesega, seetõttu hakkasid ka meie tööd venima. Teine tõrge puudutas FETÜ kasutajaliidesele vajalikke andmete komplekssust. FETÜ tasude jaotamine põhineb kahel näitajal: 1. 50% jaotamisele tulevast summast jagatakse proportsionaalselt kolme viimase kalendriaasta jooksul Eesti kinolevis osalenud filmide tootjate vahel, kusjuures igast liigist filmil on ühesugune väärtuspunkt 1. Kui filmil on rohkem kui üks tootja, jaguneb väärtuspunkt FETÜ liikmeks olevate tootjate vahel vastavalt peatootja edastatud informatsioonile tootjate osaluse kohta;
2. ülejäänud 50% jaotamisele tulevast summast jagatakse proportsionaalselt FETÜ liikmete vahel Eesti Filmi Andmebaasis esindatud sissekannete alusel. Igale filmi andmebaasis märgitud teosele määratakse filmi liik ning iga filmi eest arvestatakse vastavalt tema liigile väärtuspunkt, mis tootjate lõikes summeeritakse.

Kasutajaliidesele vajalik andmestik ei olnud täielikult sünkroonis andmebaasi andmetega (muu hulgas ei olnud näiteks animafilmi puhul määratud, kas tegemist on pika või lühianimafilmiga, sama puudutas dokumentaalfilme jne). Ebakohtade väljaselgitamine ja parandamine oli suur töö, mis võttis omakorda aega. Täna võib öelda, et FETÜ kasutajaliides on testimiseks valmis. Testimine ise toimub selle aasta erakopeerimise jaotuskava raames. Me proovime läbi, kuidas süsteem toimib ning millisel määral vajab see täiustamist või parandamist, millega kaasneb ka teatud lisakulu. Selge on see, et minimaalne käsitöö (üksikute teoste kontroll) jääb alles, kuid informatsiooni põhimassi administreerimine nii liikmete kui ka jaotuskava eest vastutavale isikule saab kasutajaliidese abil olema hõlpus ja ökonoomne. Täname toetuse eest!   |

**EELARVE**

|  |  |  |
| --- | --- | --- |
| **Kulu liik** *(lisa vajadusel lahtreid juurde)* | **Planeeritud summa** | **Tegelik summa** |
| FETÜ kasutajaliidese tehniline teostamine (*Opus Online*) | 24 000 | 19 520 |
| Kokkulepete sõlmimine Eesti Filmi Andmebaasiga  | 1 000 | -- |
| Projekti juhtimine (*palgakulu 1 aasta*) | 500 | 5 004 |
| **Kulud kokku** | **25 500** | **24 524** |

|  |  |  |
| --- | --- | --- |
| **Tulu liik** *(lisa vajadusel lahtreid juurde)* | **Planeeritud summa** | **Tegelik summa** |
| Omafinantseering | 1 500 | 5 399 |
| IOT toetus |  24 000 | 19 125 |
| **Tulud kokku** | **25 500** | **24 524** |